
datis tribus millibus libris argenti, sigillum regis sibi retinuit,
licet Reginaldus Italus quartum millerium superobtulerit.

A.D. 1191. BENED. ABB. iL 213. Placuit ergo Johanni
fratri regis et omnibus episcopis et comitibus ac baronibus et
civibus Lundoniarum, quod cancellarius illc deponeretur a
regimine regni ; et quod loco illius fungeretur Rothomagensis
archiepiscopus, sicut rex in litteris suis mandavit. Ita factum
est ad securitatem regni. Johannes comes frater regis, et
archiepiscopus Rothomagensis et omnes episcopi, comites et
barones regni qui aderant, concesserunt civibus Lundoniarum
communam suam et juraverunt quod ipsi earn et dignitates
civitatis Lundoniarum custodirent illibatas quam diu regi
placuerit.

RIC. DIVIS. p. 416. Concessa est ipsa die et instituta com-
munia Londoniensium, in quam universi regni magnates et
ipsi etiam ipsius provinciae episcopi jurare coguntur. Nunc
primum in indulta sibi conjuratione regno regem deesse co-
gnovit Londonia, quam nee rex ipse Ricardus, nee praedecessor
et pater ejus Henricus, pro mule millibus marcarum argenti
permisisset. Quanta quippe mala ex conjuratione proveniant
ex ipsa poterit difnnitione perpendi, quae talis est, ' Com-
munia est tumor plebis, timor regni, tepor sacerdotriV

A.D. 1193. SACRAMENTUM COMMUNAE LONDOKIENSIS
(ed. Round, Commune of London, p. 235). Quod fidem por-
tabunt domino regi Ricardo de vita sua et de membris et de
terreno honore suo contra omnes homines et feminas qui
vivere possunt aut mori; et quod pacern suam servabunt et
adjuvabunt servare ; et quod communam tenebunt, et
obedientes erunt majori civitatis Londoniae et skivinis ejus-
dem communae in fide regis ; et quod sequentur et tenebunt
considerationem majoris et skivinorum et aliorum proborum
hominum qui cum illis erunt, salvo honore Dei et sanctae
ecclesiae et fide domini regis Ricardi et salvis per omnia liber-
tatibus civitatis Londoniae ...

A.D. 1193. ROG. HOVEDEN, iii. 210. Auctoritate igitur
utterarum istarum (sc. regis de redemptione sua tractantis)
mater regis et justitiarii Angliae statuerunt quod universi,
tam clerici quam laici, quartam partem redditus sui de hoc
anno darent ad redemptionem domini regis, et tan turn super-
adderent de mobilibus suis, unde rex deberet eis grates scire: